_:n9b9c6f7f30bd46e38721652c71011cc5xb0
<http://schema.org/articleBody>
"דיווח שוטף מהבורסה בת&quot;א: העדכונים החשובים, המניות הבולטות, אגרות החוב ועדכוני האנליסטים  \r\n  \r\nת&quot;א 35 ת&quot;א 125 בנקים-5 טכנולוגיה ביומד נפט וגז נדל&quot;ן \r\n \r\nלחצו כאן לערוץ הטלגרם של מדור שוק ההון בכלכליסט \r\n \r\n \r\n17:25 - המסחר בתל אביב ננעל ביציבות - מדד ת&quot;א 35 טיפס בפחות מ-0.1%, ת&quot;א 125 נחלש ב-0.1%. מדד הבנקים קפץ ב-1.4% - פועלים עלה ב-2.1%, לאומי הוסיף 2%, מזרחי טפחות התחזק ב-1%.1%, דיסקונט ננעל ברמת הפתיחה ואילו בינלאומי ירד ב-1.1%.\r\n \r\nמניות הנדל&quot;ן בלטו בירידות, ברקע הפגיעה שחווה ענף הנדל&quot;ן המניב בשל משבר הקורונה, ותחזית פסימית שפורסמה היום בכלכליסט. גזית גלוב ריכזה את המחזור הגבוה בבורסה ונפלה ב-4.6%, החברה האם נורסטאר צנחה ב-12.7%. מבנה ירדה ב-5.9%, איירפורט סיטי נסוגה ב-5.3%, אלוני חץ מחקה 4.6%, אמות איבדה 4.2%, עזריאלי 3.3% ומליסרון נחלשה ב-2.2%.\r\n \r\n15:45 - אאורה ואטרקצ&#39;י בדרך לבימ&quot;ש עקב עסקת קרקע בצומת סביון: בעל מניות בחברה פועל להגשת תביעה, ובינתיים פנה לבימ&quot;ש בטענה כי בעל השליטה באאורה, יעקב אטרקצ&#39;י, רכש את הקרקע לפני שנתיים תמורת 57 מיליון שקל במכרז ומכר אותה ברווח של מעל ל-40 מיליון שקל. לטענתו, בדוחות אאורה אין אזכור לדיון והחלטה שהתקבלה באשר ליכולתו לבצע עסקאות כאלה. כזכור, בשבוע שעבר רכשו תדהר וחברת הביטוח הראל את הקרקע בצומת סביון מאטרקצ&#39;י תמורת 100 מיליון שקל כדי להקים את הקמפוס החדש של הקריה האקדמית אונו. בסביבת אאורה ואטרקצ&#39;י טוענים כי הם פועלים במוצהר רק בתחום הבניה למגורים ואילו העיסקה היא בתחום הנדל&quot;ן המניב, שהיא תחום שונה לחלוטין ולכן לתביעה אין עילה.\r\n \r\n13:55 - מניות הנדל&quot;ן מושכות את הבורסה לירידות: לאחר שנסחרו רוב היום בעליות, מדדי ת&quot;א 35 ות&quot;א 125 החליפו לצבע האדום ונסוגים ב-0.1%. מבנה מוחקת 4.5%, אלוני חץ נחלשת ב-4.2%, עזריאלי יורדת ב-3.8%, אמות ב-3.2% ומליסרון ב-3%. בת&quot;א 90, אלקטרה נדל&quot;ן צוללת ב-5.2%, רבוע נדל&quot;ן מוחקת 4.8%.\r\n \r\nבניגוד לאופטימיות שמשדרות החברות הגדולות מחקר של חברת התיווך והמחקר CBRE ישראל שנמסר ל&quot;כלכליסט&quot; מבשר על תחזית פסימית לענף. לפי המחקר, אפשר לזהות כבר עכשיו פגיעה בביקושים למשרדים, כאשר התוצאה המיידית היא ירידת מחירים. לפי הנתונים באמצע מאי ירדו מחירי השכירות בענף המשרדים ב־5% בתל אביב, ובשיעורים חדים יותר בהרצליה (6%) ורעננה (7%). זאת בהשוואה לנתוני סוף הרבעון הראשון של 2020.\r\n \r\n \r\n \r\nב־CBRE מציינים כי השינוי לרעה בחודש וחצי הראשונים של הרבעון השני - אפריל עד אמצע מאי - בולט כמעט בכל הערים שנסקרו, וזאת לאחר שברבעון הקודם המצב ברוב הערים נותר כמעט ללא שינוי בהשוואה לרבעון שקדם לו. הירידות החדות יותר, בשיעורים של 5%־7% נרשמו בערים הקרובות לתל אביב, בעוד שבערים שממוקמות במעגל מרוחק יותר, כמו לוד, רחובות, פתח תקווה ונתניה חלה ירידה מתונה יותר בשיעור של 3%־4%. הסיבה לכך נובעת על פי הערכות ממחיר פתיחה נמוך יותר, שמראש מאפשר לשוכרים להתמודד עם תשלום דמי השכירות. הערים היחידות בהן לא נרשמו ירידות מחירים הן ירושלים וחיפה, בהן היצע המשרדים נמוך בהשוואה לערים אחרות.\r\n \r\n13:15 - רשות ני&quot;ע מצטרפת לעמדת נגיד בנק ישראל בקידום שוק האיגוח הציבורי: על פי הרשות, לשוק האיגוח הציבורי מספר יתרונות על פני הפרטי, כגון השקיפות הנדרשת בהנפקות ציבוריות וכן הנזילות של ניירות הערך; עסקת איגוח היא כזו שבה מונפקות תעודות התחייבות שפירעונן מובטח על ידי תזרים מזומנים צפוי ומוגדר, הנובע מתיק אשראי הכולל נכסים מגבים; יו&quot;ר רשות ני&quot;ע, ענת גואטה: &quot;פתיחת שוק איגוח ציבורי בישראל, בייחוד בעת הזו, עשויה לתרום לצמיחה במשק.\r\n \r\n \r\n \r\n13:10 - אדוארדו אלשטיין מונה כמנכ&quot;ל קבוע בנכסים ובניין: בעל השליטה באי.די.בי כיהן בשנה האחרונה כמ&quot;מ מנכ&quot;ל וכיו&quot;ר; אלשטיין מינה כיו&quot;ר החברה את סאול זאנג, שותפו לשליטה באי.די.בי שמשמש גם כיועץ המשפטי ובעל מניות באירסה, שדרכה מחזיק אלשטיין באי.די.בי.\r\n  \r\n11:50 - פרטנר מרחיבה את פריסת הסיבים האופטיים ומגיעה לאילת - תאפשר גלישה במהירות של עד 1,000 מגה: בשלב הראשון של הפרויקט חוברו מבנים של העירייה, מוסדות ציבור ומתחמי עסקים, ובימים אלו מתקדמת הפריסה בשכונות המגורים ובאזור המלונות; כבר במהלך החודש הקרוב יוכלו תושבי אילת לתאם התקנה ולהתחבר לתשתית החדשה.\r\n \r\n10:55 - קבוצת הרכישה שארגנה בסר בירושלים חתמה עם קבוצת אשטרום על חוזה לביצוע הפרויקט הסמוך לשוק מחנה יהודה בעלות של כ-340 מיליון שקל. הוא יכלול הקמה של שני מגדלי מגורים בני 30 קומות ובהם 308 דירות בנות 2-4 חדרים ודירות פנטהאוז. שטח הפרויקט כ-60 אלף מ&quot;ר כולל מרתפים. הליווי הבנקאי יתקבל מבנק הפועלים.\r\n \r\n10:00 - המסחר בבורסה נפתח בעליות, על רקע האופטימיות בשוקי העולם בשל פתיחה מחודשת של העסקים: מדד ת&quot;א 35 מטפס ב-0.5%, ת&quot;א 125 מוסיף 0.4%. פתאל מזנקת ב-4.2% בראש המדד המוביל. דלק עולה ב-2.6%, אורמת מוחקת 2.5%, ישראל קנדה קופצת ב-4.3%.\r\n \r\n9:55 - מנכ&quot;ל קל אוטו, אבי צור, הכריז על מינוי הנהלה משותפת יחד עם קבוצת קרסו - במסגרת המהלך יעזבו בכירים בקל אוטו כמו סמנכ&quot;לי הכספים, המימון והנכסים, וכן מנהלת הרכש. במקביל תאוחד פעולת חטיבת התפעול של שתי החברות.\r\n \r\n7:40 - עומר קרייזל יוביל את הגמל של פסגות: מנכ&quot;ל פועלים שוקי הון היוצא, ישמש כיו&quot;ר ועדת ההשקעות של הגמל בבית ההשקעות פסגות. ל&quot;כלכליסט&quot; נודע כי קרייזל מונה שלשום לתפקיד וכן לדירקטור בחברת הגמל והפנסיה.\r\n \r\n7:30 - בעלי מניות המיעוט נגד העסקה שבישל אלשטיין: בעל השליטה גיבש עסקת בעלי עניין שבה תמכור אי.די.בי פתוח את חלקה ב־IDBG לנכסים ובניין. המוסדיים עומדים בדרכו: &quot;הבדיקות שלנו מצביעות על שווי של פחות מחצי מהשווי המדובר&quot;.\r\n  \r\n7:25 - בורסת ת&quot;א תיפתח על רקע העליות אמש בוול סטריט, והבוקר באסיה: למרות הסערה הפנימית המתחוללת ברחבי ארה&quot;ב, מדד דאו ג&#39;ונס טיפס ב-1.1%, מדד S&amp;P 500 התחזק ב-0.8% (וכבר ב-40% מעל השפל מסוף חודש מרץ) ונאסד&quot;ק הוסיף 0.6%. \r\n \r\nברקע לעליות, המשקיעים נשארים בחזית האופטימית לגבי המשך פתיחת העסקים.\r\n \r\nאתמול, מדדי בורסת ת&quot;א ננעלו בעליות קלות: ת&quot;א 35 טיפס ב-0.3% ות&quot;א 125 הוסיף 0.2%. דלק צללה ב-6.5%, דלק קידוחים מחקה 7.2%, מדד ת&quot;א נפט וגז צנח ב-2.6%. \r\n \r\nהכשרת היישוב קפצה ב-3.8% אחרי שפירסמה אתמול דוחות, אופקו הוסיפה 1.9% ברקע אישור ה-FDA לניסוי בתרופה לקורונה. עוד בלטו - מגדל ביטוח נחלשה ב-3.7%, בזק קפצה ב-4.4%, לאומי טיפס ב-1.4%.\r\n \r\n \r\n \r\n "
<https://www.calcalist.co.il/markets/articles/0,7340,L-3829650,00.html>